Практикалық сабақ -9 -Жергілікті өзін-өзі басқару органдарының жауапкершілігі

Сабақтың мақсаты – Студенттерге жергілікті өзін-өзі басқару органдарының жауапкершілігін жан-жақты кешенді талқылау және ой-пікір алмасу

**Сұрақтар:**

1. Жергілікті өзін-өзі басқару органдарының жауапкершілігі

2. Жергілікті басқару органдарының тиімділігі

Жергілікті мемлекеттік басқару мен жергілікті өзін өзі басқарудың өкілет­тіктері мен жауапкершілік салаларының аражігін ажырату қажеттілігін уақыт­тың өзі айқындап отыр. Сондықтан ел дамуының қазіргі кезеңінде мем­лекеттік басқарудың тиімділігін арттыру мақсатында өкілеттіктерді одан әрі орталықсыздандыру және жергілікті өзін өзі басқарудың пәрменді жүйесін құру қажет. Осыған байланысты мүлік­тік құқықтарды кеңейту және ауылдық округ бюджеттерінің кірісін ұлғайту жолымен жергілікті мемлекеттік басқару және жергілікті өзін өзі басқару органдары өкілеттіктерінің аражігін ке­зең-кезеңімен ажырату шаралары қа­былданады. Бұл үшін тән емес, қайта­ланатын, жетіспейтін функцияларды анықтай отырып, мемлекеттік басқару деңгейлері бөлінісінде функциялар мен өкілеттіктерге талдау жүргізілетін болады. Осы жұмыстың қорытындысы бойынша функцияларды беру, сондай-ақ оларды алып тастау, мемлекеттік басқару деңгейлері арасында, оның ішінде облыстық, қалалық, аудандық және ауылдық деңгейлердегі жергілікті атқарушы органдар арасында қайта бөлу жөнінде ұсыныстар әзірленеді. Бастапқы кезеңде «Қазақстан Респуб­ли­касындағы жергілікті өзін өзі басқару туралы» Қазақстан Республикасының Заңы қабылдануы қажет. Бұл ретте өкілеттерді қайта бөлу мемлекеттік ор­гандардың кадрлық және материалдық-техникалық қамтамасыз етуде жаңа функцияларды орындауға дайындығын ескере отырып пысықталады. Жергілікті өзін өзі басқару институтының әлеуетін ескере отырып, аудан деңгейінен ауыл деңгейіне мынадай функцияларды беру көзделеді: қоғамдық орындарды абаттандыру және сыртқы безен­діру мәселелерін шешу, көрме-жәр­мең­келік қызметті ұйымдастыру, комму­нал­дық қалдықтарды бөлек жинауды ұйымдас­тыру, өз құзыреті шегінде ақпараттық жүйелерді қолдана отырып, электрондық қызметтер көрсету және т.б.

Функцияларды жергілікті өзін өзі басқару деңгейіне беру іс барысындағы мәселелерді уақтылы анықтау және шешу, сондай-ақ ауылдық округтің әлеуметтік-экономикалық дамуына бағыт­тал­ған нақты міндеттерді ай­қын­дау үшін жағдай жасауға тиіс. Мем­лекеттік басқару және жергілікті өзін өзі басқару деңгейлері арасындағы өкі­леттіктердің аражігін ажырату жер­гілікті маңызы бар міндеттерді шешу үшін ресурстар­ды тиімді пайдалануда әкімдердің жауапкершілігін арттыруға мүмкіндік береді.

Жергілікті өзін өзі басқарудың негізгі органы – жергілікті қоғамдастық жиыны. Ол ауылдық округтерде жекелеген елді мекенде немесе елді мекеннің құрамдас бөлігінде бөлек жиын өткізу арқылы жергілікті қоғамдастық өкілдерінен қалыптастырылады. Басым міндеттерді айқындау, оларды іске асыру мерзімі, жергілікті қоғамдастықты дамыту жос­парын келісу, әкімшілік-аумақ­тық құ­рылысты өзгерту, ауылдық округ әкімінің есебін тыңдау мәселелерінде жер­гілік­ті қоғамдастық жиынының өкі­леттігі кеңейтіледі.

Тұжырымдама жобасы бойынша 2024 жылдан бастап ауылдық округтерде жергілікті қоғамдастық жиналыс­тары өкілді орган – Кеңес болып қайта құрылады. Кеңес қызметін әкім аппа­раты (жергілікті өзін өзі басқару әкімшілігі) қамтамасыз етеді.

Кеңес мүшелер мен оның төраға­сынан тұрады. Кеңес төрағасы Кеңес мүшелерінің арасынан ашық немесе жасырын дауыс беру арқылы, Кеңес мүшелерінің жалпы санының көпшілік дауысымен айқындалады. Кеңес төр­ағасы Кеңес өкілеттігі мерзіміне сай­ланады. Кеңес мүшелерінің саны заң талаптарымен айқындалады. Кеңес құрамы тиісті әкімшілік-аумақтық бірлік халқының санына байланысты болады. Кеңес мүшелерін азаматтар тікелей, бес жыл мерзімге сайлайды. Жергілікті қоғамдастық жиынына Кеңесті тарату бойынша өкілеттік беріледі. Кеңес қабылдаған құқықтық актілер міндетті түрде бұқаралық ақпарат құралдарында жарияланатын болады.

Кеңестің өкілеттіктеріне жергілікті қоғамдастықтың жиынымен келісілген жер­гілікті қоғамдастықты дамыту жос­парын, бюджетті бекіту, оның орын­далуына бақылауды жүзеге асыру, сондай-ақ жергілікті бюджеттен қар­жы­ландырылатын және тиісті аумақ­та орналасқан мемлекеттік мекеме­лер мен ұйымдар басшыларының таға­йын­дауларын келісу кіреді. Бұдан басқа, Кеңес елді мекендерді абаттан­дыру, санитария, көше саудасы, мере­келік іс-шаралар мен конкурстар өт­кізу мәсе­лелерін реттейді. Сондай-ақ Кеңес жергілікті өзін өзі басқару әкім­ші­лігі­нің тұрғындарға көрсететін қыз­меті тарифтерін бекіту, заңнамада белгі­ленген салықтар мен төлемдердің мөл­шер­лемесін реттеу бойынша құзыреттерге ие болады, мысалы: жер салығының базалық мөлшерлемелерін ұлғайту немесе азайту, мүлік салығы бойынша салық базасын анықтау үшін аймақтарға бөлу коэффициентін белгілеу және басқалар.

Отырыстарды дайындау, хаттама жүргізу, Кеңес мүшелерінің қол­дарын жинау бөлігінде және басқа да мәсе­ле­лер бойынша кеңестің қызметін ұйымдастырушылық-техникалық қамтамасыз ету аппараттың (әкімшіліктің) функциясы болады. Осылайша, Кеңестің құрылуы азаматтарға барынша жақын өзін өзі басқарудың төменгі деңгейін құру үшін негіз болады. Кеңес мүшелерін тікелей сайлау арқылы азаматтар жергілікті қоғамдық-саяси өмірге қатыса алады.

Міне, осылайша еліміздегі демо­кратия­лық өзгерістер қисынды жалғасын тауып, жергілікті өзін өзі басқару ұдайы жетілдіріле бермек.

Пайдаланылатын әдебиеттер:

Негізгі әдебиеттер:

1. Қасым-Жомарт Тоқаев "Әділетті мемлекет. Біртұтас ұлт. Берекелі қоғам". - Астана, 2022 ж. 1 қыркүйек 2022 ж.

1. Қазақстан Республикасының Конститутциясы-Астана: Елорда, 2008-56 б.
2. Мемлекеттік қызмет туралы Заңы//Қазақстан Республикасы Президентінің 2015 жылғы 23 қарашадағы №416 -V ҚРЗ
3. 4. Қазақстан Республикасында мемлекеттік басқаруды дамытудың 2030 жылға дейінгі тұжырымдамасы//ҚР Президентінің 2021 жылғы 26 ақпандағы №522 Жарлығы

5. Қазақстан Республикасының жергілікті өзін-өзі басқаруды дамытудың 2025 жылға дейінгі тұжырымдамасы//ҚР Президентінің 2021 жылғы 18 тамыздағы №639 Жарлығы

6. Алексеев И.А., Адамоков Б.Б., Белявский Д.С. Муниципальное управление и местное самоуправление -М.: ИНФРА-М, 2019-353 с.

7. Бабун Р.В. Организация местного самоуправления-М.: КноРус, 2019-274 с.

8. Бабынина Л.С., Литвинюк А.А., Иванова-Швец Л.Н. Современные технологии управления персоналом-М.: Инфра-М, 2023-220 с.

9. Байнова, М. С. Система государственного и муниципального управления -Москва; Берлин: Директ-Медиа, 2020 -362 с.

10. Бондарь Н.С. Местное самоуправление -Москва: Юрайт, 2023 -386 с.

11. Бурлаков Л.Н. және басқалар. Мемлекеттік және жергілікті басқару- Алматы: CyberSmith, 2019.-324 б.

12. Долгих Ф.И. Теория государства и права - М.: Синергия., 2023-464 с.

13. Камолов, С. Г. Цифровое государственное управление: учебник для вузов - Москва: Юрайт, 2021- 336 с.

14. Маркварт Э., Петухов Р.В., Иванова К. А. Институциональные основы местного самоуправления- М.: Проспект, 2019-344 с.

15. Мясникович М.В., Попков А.А. Теория и практика местного управления и самоуправления. Состояние, проблемы и предложения-М.:ЛитРес, 2021-160 с.

16. Попова Е.П., Минченко О.С., Ларионов А.В. и др. Государственное управление: теория, функции, механизмы-М.: НИУ ВШЭ, 2022-220 с.

17. Посткеңістік 15 елдегі мемлекеттік басқарудың эволюциясы: трансформацияның түрлілігі//https://link.springer.com/book/10.1007/978-981-16-2462-9?sap-outbound-id=035DBE58D8EF66DDDBF9CD7F923E30EDF10226A3

18. Соколова А.И. Актуальные проблемы цифровизации местного самоуправления-Оренбург, 2020-59 с.

19. Сардарян, Г.Т. Государственное управление в современном мире. Учебник для студентов бакалавриата и магистратуры. Москва: МГИМОУниверситет, 2020 - 169 с.

20. Сморгунов Л.В. Государственная политика и управление в 2 ч. Часть 1. Концепции и проблемы - Юрайт, 2023 -395 с.

21. Станислав Липски: Основы государственного и муниципального управления-М.: КноРус, 2021-248 с.

22. Чихладзе А.А., Ларичева Е.Н. - Местное самоуправление в единой системе публичной власти-- М.: ЮНИТИ-ДАНА, 2020-343 с.

23. Юдина, Ю. В.  Государственное и муниципальное управление - Москва: Юрайт, 2023. - 453 с.

**Қосымша әдебиеттер:**

1.Мырзагелді Кемел Мемлекеттік және жергідікті басқару-Астана, 2017-150 б.

2. Қазақстан Республикасының 2025 жылғы дейінгі Стратегиялық даму жоспары//ҚР Президентінің 2021 жылғы 26 ақпандағы №531 Жарлығы

3. Қазақстан Республикасында мемлекеттік басқару жүйесін одан әрі жетілдіру туралы//ҚР Президентінің 2021 жылғы 27ақпандағы №527 Жарлығы

4.Мемлекеттік саяси және әкімшілік қызметшілер лауазымдарның тізілімін бекіту туралы// ҚР Президентінің 2021 жылғы 20 сәуірдегі №560 Жарлығы

1. 5. Президенттік жастар кадр резерві туралы//ҚР Президентінің 2021 жылғы 18 мамырдағы №580 Жарлығы

6. ҚР қалалық және ауылдық билік деңгейлерінің дербестігі мен жауапкершілігін кеңейту мәселелері бойынша өзгерістер мен толықтырулар енгізу туралы// ҚР Президентінің 2021 жылғы 30 маусымдағы №60-VIIҚРЗ

**Зерттеушілік инфрақұрылымы**

1. Аудитория 219

2. Дәріс залы - 5

**Интернет-ресурстар**

1. <https://link.springer.com/book/10.1007/978-981-16-2462-9?sap-outbound-id=035DBE58D8EF66DDDBF9CD7F923E30EDF10226A3>
2. URL: https://www.iprbookshop.ru/81662.html
3. https://e.lanbook.com/book/328640